10KT YG 0.25CT ROUND DIAMOND HOOP EARRING - Earrings - Jewelry - Unclaimed Diamonds
10KT YG 0.25CT ROUND DIAMOND HOOP EARRING
10KT YELLOW GOLD 0.25CT ROUND DIAMOND HOOP EARRING
925 STERLING SILVER 0.05 CTTW DIAMOND LADIES PENDANT Soen hom suster! – Finesse Meisie
Hier is dit girls! Alles wat julle moet weet oor hoe om die ou van jou drome te soen. Die sterre verklap hul soen-geheime en die eksperts gee raad en waardevolle wenke.
Kyk, ek is mal oor soen. Dit is nie net een van die lekkerste dinge op aarde nie, maar met die regte persoon, op die regte oomblik, verloor jy jou in ’n soen. Die tyd staan stil, siele ontmoet en jy vergeet skoon van jou eie bestaan. Vinnig of stadig, sag of rof, is ’n soen die kortste afstand tussen twee mense. Daar is geen wenresep nie, want die lekkerte van soen is die ontdekking daarvan.
Wat sê die eksperts:
Onthou, almal het ’n eerste soen en met enige nuwe persoon begin ’n mens van voor af. Net soos jy, is elke soen uniek en spesiaal. Hier is die eksperts se raad.
1. Voor die soen:
Die eerste soen begin met die oë, nie die mond nie. Dis hoekom die oomblik voor en ná ’n soen net so belangrik is soos die soen self. Ontspan, daar is niks meer aantreklik as ’n meisie met selfvertroue nie. Maak oogkontak en hou dit daar, dit wys dat jy geïnteresseerd is. Maak seker jou soen-‘toerusting’ is in ’n goeie toestand. Jou lippe moet lekker sag en vogtig wees (die manne hou nie van lip gloss of gekleurde lipstiffie nie). En sorg dat jou asem vars is!
2. Hou vas, hier gaat ons!
Sy lippe is millimeters van joune, jou hart sit in jou keel en jou bene is jellie. Moet asseblief nie in mekaar se kele afspring nie! Hou die eerste kontak sag, ’n soen is ’n ontdekkingsreis. Go with the flow en laat hom die leisels neem as jy onseker is. Konsentreer op die sensasie van die soen en laat die oomblik jou lei. Gebruik jou hande liggies agter sy nek, aan die kante van sy gesig of om deur sy hare te streel. Tong of nie tong, dit is die vraag. Less is more. Tong is nie noodsaaklik vir ’n goeie soen nie, so as jy dit gaan gebruik, gebruik dit spaarsamig.
3. Ná die soen
’n Goeie soen het altyd ’n begin, ’n middel en ’n einde, so moet nooit net ophou nie. Werk deur die soen en maak seker jy eindig dit goed. Geniet die kontak en bly ten alle tye in die oomblik. Net voordat jy klaar soen, maak jou oë oop, kyk vir hom, trek effens weg en gee jou beste verleidelike glimlag.
Ek was oortuig net meisies kan ure lank oor ’n soen klets, totdat ek onlangs op ’n yskoue Maandagoggend dié vraag aan die manne by 7de Laan gerig het: “Wat is die moets en moenies van ’n goeie soen?” Kort voor lank praat die hele groep mans saam. Jonk tot ‘ouer’, die met min en die met meer ervaring deel hulle passie vir lekker soen. Skielik is daai green room (waar die akteurs uithang) vuurwarm en “sag!” is die eerste woord wat amper gelyktydig deur die hele groep uitgeroep word. Hier stem almal saam en dis Heino Schmidt (Altus) en Hennie Jacobs (Diederik) wat eerste verduidelik: “Sag en soekend. ’n Soen moet tentatief begin en opbou van daar af.” Freedom Hadebe (Mandla), my kollega by die Hillside Times, verstom my altyd met sy respek en sensitiwiteit teenoor vroue: “Die mees sensuele deel van ’n soen is die konneksie tussen twee mense. As my meisie diep in my oë kyk, wil ek haar sommer dadelik soen. Die oomblik bepaal die tipe soen.” Hierby voeg Zane Meas (Neville): “ ’n Soen ontwikkel uit die oomblik wat twee mense deel. Daardie eerste soen is ’n ontdekking. Ja, dis die lippe wat raak, maar ’n mens voel dit deur jou hele lyf. Dis soos ’n elektriese stroom wat begin lank voordat julle lippe raak.”
’n Oomblik lank verras hul antwoorde my en ek voel bevoorreg om saam met sulke wonderlike mans te werk. Dis Justin Strydom wat my gedagtes onderbreek: “Soen of jy dit bedoel. Rêrig bedoel. ’n Soen moet so uit jou hele lyf borrel, al of jy met jou siel soen. Die beste soen…,” verduidelik Justin met oorgawe, “…is spontaan. Dit vloei uit die oomblik, dis onbeplan en onverwags, vang ’n mens onkant. Moenie te veel dink nie, moet dit nie forseer nie, verloor jouself.” Al die mans stem saam en Zane kry die laaste woord in: “Maak jouself oop en ontspan in die soen in en onthou, die oomblikke voor en ná ’n soen is net so belangrik.”
’n Soen moenie jou hele gesig sopnat maak nie. Dis nie ’n wet T-shirt-kompetisie nie.
Moet nooit die nek of ore afskryf nie – dis uitstekende plekke vir lekker soen.
Die groot geheim met tongtegniek is die ou gesegde: Less is more. Jou ou se mond is nie ’n wasmasjien nie en hy wil ook nie sy mangels ondersoek hê nie.
Vermy die vis-op-droë-land-effek – moenie jou mond heeltyd oop en toe maak nie. Die soen gebeur met die lippe.
Afwisseling is belangrik. Verander die soen van net lippe, tot lippe en ’n bietjie tong. Gee baie klein soentjies oor sy hele gesig of een, lang smooch wat amper vir ewig aanhou. Maar oppas vir soene wat te lank aanhou… hou dit eerder net by soen!
Diaan Lawrenson (Paula in 7de laan)
Karis se storie oor tienerseks Hoofstuk 2 Deel 1
Jy is meer werd as jou dade